ประกาศธนาคารแห่งประเทศไทยที่ สนส. 76/2551เรื่อง หลักเกณฑ์การดํารงฐานะเงินตราต่างประเทศ สําหรับบริษัทเงินทุน-------------------------------------อื่นๆ - 1. เหตุผลในการออกประกาศ ฐานะเงินตราต่างประเทศของบริษัทเงินทุนที่เกิดจากการกู้ยืมเงินที่เป็นเงินตราต่างประเทศ การซื้อขายเงินตราต่างประเทศเพื่อตนเอง หรือการทําธุรกรรมตราสารอนุพันธ์ทางการเงินเพื่อป้องกันความเสี่ยงที่เกี่ยวข้องกับอัตราแลกเปลี่ยน อาจก่อให้เกิดความเสี่ยงด้านอัตราแลกเปลี่ยนแก่บริษัทเงินทุน การมีฐานะเงินตราต่างประเทศอยู่ในระดับสูงทําให้บริษัทเงินทุนมีความเสี่ยงด้านอัตราแลกเปลี่ยนที่สูงและอาจสร้างความเสียหายที่มีผลกระทบต่อรายได้และความเพียงพอของเงินกองทุนของบริษัทเงินทุนนั้น ดังนั้น บริษัทเงินทุนที่มีธุรกรรมที่เกี่ยวข้องกับเงินตราต่างประเทศจึงควรพิจารณาถึงการบริหารความเสี่ยงด้านอัตราแลกเปลี่ยนตามแนวทาง ดังนี้(1) การมีระบบการควบคุมภายในที่ใช้ในการระบุ วัด ติดตาม และควบคุมความเสี่ยงด้านอัตราแลกเปลี่ยน (2) การกําหนดเพดานสูงสุดในการทําธุรกรรมหรือการดํารงฐานะเงินตราต่างประเทศที่เหมาะสม และ (3) การดํารงเงินกองทุนที่เพียงพอต่อความเสี่ยงด้านอัตราแลกเปลี่ยนภายใต้กรอบการดํารงเงินกองทุนเพื่อรองรับความเสี่ยงด้านตลาด นอกจากนี้ บริษัทเงินทุนควรพิจารณาถึงความเสี่ยงด้านอื่น ๆ ที่เกี่ยวเนื่องกับความเสี่ยงด้านอัตราแลกเปลี่ยนด้วย เช่น ความเสี่ยงด้านอัตราดอกเบี้ยและความเสี่ยงด้านสภาพคล่อง เป็นต้น เพื่อให้การกํากับดูแลการดํารงฐานะเงินตราต่างประเทศของบริษัทเงินทุนเป็นไปตามมาตรฐานสากล และสามารถสะท้อนความเสี่ยงจากอัตราแลกเปลี่ยนได้อย่างมีประสิทธิภาพถูกต้องและครบถ้วน รวมทั้งเพื่อให้บริษัทเงินทุนมีการบริหารความเสี่ยงด้านอัตราแลกเปลี่ยนที่เหมาะสม ธนาคารแห่งประเทศไทยจึงกําหนดหลักเกณฑ์การดํารงฐานะเงินตราต่างประเทศของบริษัทเงินทุนโดยพิจารณาฐานะเงินตราต่างประเทศสุทธิ รวมทั้งกําหนดให้บริษัทเงินทุนใดที่มีปริมาณธุรกรรมในบัญชีเพื่อการค้าตั้งแต่ระดับที่มีนัยสําคัญ (Threshold) ตามที่ธนาคารแห่งประเทศไทยกําหนดต้องดํารงเงินกองทุนเพื่อรองรับความเสี่ยงด้านตลาดในส่วนที่เกี่ยวข้องกับอัตราแลกเปลี่ยนด้วย ซึ่งรายละเอียดเกี่ยวกับหลักเกณฑ์การดํารงเงินกองทุนดังกล่าวจะปรากฏตามประกาศธนาคารแห่งประเทศไทยว่าด้วยหลักเกณฑ์การกํากับดูแลความเสี่ยงด้านตลาดและการดํารงเงินกองทุนเพื่อรองรับความเสี่ยงด้านตลาดของสถาบันการเงิน ในครั้งนี้ ธนาคารแห่งประเทศไทยได้ออกประกาศที่เกี่ยวข้องกับหลักเกณฑ์การดํารงฐานะเงินตราต่างประเทศสําหรับบริษัทเงินทุน เพื่ออ้างอิงอํานาจตามกฎหมายให้สอดคล้อง กับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่มีการเปลี่ยนแปลงไปจากเดิม ทั้งนี้ บริษัทเงินทุนใจที่ได้รับการผ่อนผันจากธนาคารแห่งประเทศไทยในเรื่องที่เกี่ยวข้องกับการดํารงฐานะเงินตราต่างประเทศ ก่อนวันที่ประกาศฉบับนี้จะมีผลใช้บังคับให้บริษัทเงินทุนนั้นดําเนินการต่อไปได้โดยไม่ต้องขออนุญาตใหม่อีกครั้งอื่นๆ - 2. อํานาจตามกฎหมาย อาศัยอํานาจตามความในมาตรา 41 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์การดํารงฐานะเงินตราต่างประเทศให้บริษัทเงินทุนถือปฏิบัติตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนทุกบริษัทตามกฎหมายว่าด้วยธุรกิจสถาบันการเงินอื่นๆ - 4. ประกาศและหนังสือเวียนที่ยกเลิก หนังสือเวียนที่ ธปท. งพ. (ว) 721/2537 ลงวันที่ 21 เมษายน 2537 เรื่อง การดํารงฐานะเงินตราต่างประเทศและการยื่นรายงานอื่นๆ - 5. เนื้อหา 5.1 ประกาศฉบับนี้ "เงินกองทุนชั้นที่ 1" หมายความว่า เงินกองทุนชั้นที่ 1 ตามประกาศธนาคารแห่งประเทศไทยว่าวยองค์ประกอบของเงินกองทุนและหลักเกณฑ์การดํารงเงินกองทุนสําหรับบริษัทเงินทุน 5.2 หลักเกณฑ์การดํารงฐานะเงินตราต่างประเทศ ให้บริษัทเงินทุนดํารงฐานะเงินตราต่างประเทศรวมทุกสกุลเงินสุทธิเมื่อสิ้นวันหนึ่ง ๆ เป็นยอดขาดดุลเป็นอัตราส่วนกับเงินกองทุนชั้นที่ 1 ไม่เกินกว่าร้อยละ 20 หรือเป็นยอดเกินดุลเป็นอัตราส่วนกับเงินกองทุนชั้นที่ 1 ไม่เกินกว่าร้อยละ 25 5.3 หลักเกณฑ์การคํานวณฐานะเงินตราต่างประเทศรวมทุกสกุลเงินสุทธิ ให้บริษัทเงินทุนคํานวณฐานะเงินตราต่างประเทศรวมทุกสกุลเงินสุทธิโดยให้เป็นผลจากการนําสินทรัพย์ที่เป็นเงินตราต่างประเทศ สัญญาซื้อเงินตราต่างประเทศล่วงหน้า แล้วหักด้วยหนี้สินที่เป็นเงินตราต่างประเทศและสัญญาขายเงินตราต่างประเทศล่วงหน้า รายละเอียดและการคํานวณปรากฏในแบบรายงานฐานะเงินตราต่างประเทศตามเอกสารแนบ ทั้งนี้ การแสดงฐานะเงินตราต่างประเทศให้แสดงยอดคงค้างเป็นเงินบาทโดยอัตราแลกเปลี่ยนที่ใช้ในการแปลงค่าฐานะเงินสกุลอื่น ๆ เป็นเงินบาท ให้ใช้ตามที่กําหนดตามประกาศธนาคารแห่งประเทศไทยว่าด้วยข้อกําหนดเกี่ยวกับการบันทึกบัญชีของสถาบันการเงิน 5.4 การจัดทําและส่งแบบรายงาน ให้บริษัทเงินทุนรายงานฐานะเงินตราต่างประเทศตามแบบ บ.ง. 5 (รายงานฐานะเงินตราต่างประเทศ รายละเอียดตามเอกสารแนบ โดยใช้ข้อมูล ณ วันสิ้นเดือนของทุกเดือน และส่งแบบรายงานที่กล่าวในรูป Hard Copy ให้ฝ่ายบริหารข้อมูล ธนาคารแห่งประเทศไทย ภายในวันที่15 ของเดือนถัดจากเดือนที่ต้องรายงานอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย